CELEX: 62014CA0167
Language: hu
Date: 2015-10-15 00:00:00
Title: C-167/14. sz. ügy: A Bíróság (negyedik tanács) 2015. október 15-i ítélete – Európai Bizottság kontra Görög Köztársaság. (Tagállami kötelezettségszegés — 91/271/EGK irányelv — A települési szennyvíz kezelése — A Bíróság kötelezettségszegést megállapító ítélete — A teljesítés elmulasztása — Az EUMSZ 260. cikk (2) bekezdése — Pénzügyi szankciók — Átalányösszeg és kényszerítő bírság)

7.12.2015   
            
            
               HU
            
            
               Az Európai Unió Hivatalos Lapja
            
            
               C 406/5
            
         A Bíróság (negyedik tanács) 2015. október 15-i ítélete – Európai Bizottság kontra Görög Köztársaság.
   (C-167/14. sz. ügy) (1)
   
   ((Tagállami kötelezettségszegés - 91/271/EGK irányelv - A települési szennyvíz kezelése - A Bíróság kötelezettségszegést megállapító ítélete - A teljesítés elmulasztása - Az EUMSZ 260. cikk (2) bekezdése - Pénzügyi szankciók - Átalányösszeg és kényszerítő bírság))
   (2015/C 406/04)
   Az eljárás nyelve: görög
   
      Felek
   
   
      Felperes: Európai Bizottság (képviselők: G. Zavvos és E. Manhaeve meghatalmazottak)
   
      Alperes: Görög Köztársaság (képviselő: E. Skandalou meghatalmazott)
   
      Rendelkező rész
   
   
               1)
            
            
               A Görög Köztársaság, mivel nem tett meg a Bizottság kontra Görög Köztársaság ítéletben foglaltak (C-440/06, EU:C:2007:642) teljesítéséhez szükséges minden intézkedést, nem teljesítette az EUMSZ 260. cikk (1) bekezdéséből eredő kötelezettségeit.
            
         
               2)
            
            
               Amennyiben az 1. pontban említett kötelezettségszegés a jelen ítélet kihirdetésének napján továbbra is fennáll, a Bíróság kötelezi a Görög Köztársaságot, hogy fizessen meg az Európai Bizottságnak 3 6 40  000 euró összegű kényszerítő bírságot a Bizottság kontra Görögország ítéletben (C-440/06, EU:C:2007:642) foglaltak teljesítésével kapcsolatos késedelem minden egyes félévére a jelen ítélet kihirdetésének napjától a Bizottság kontra Görögország ítéletben (C-440/06, EU:C:2007:642) foglaltak maradéktalan teljesítésének napjáig, amelynek tényleges összege minden hat hónapos időszak végén számítandó úgy, hogy az ilyen időszakra vonatkozó teljes összeg csökken olyan százalékban, amely megegyezik az olyan agglomerációk lakosegyenértékei számának, amelyekben a települési szennyvíz kezelését és összegyűjtését végző rendszereket a fent hivatkozott Bizottság kontra Görögország ítéletben (C-440/06, EU:C:2007:642) foglaltaknak megfelelővé tették, az olyan agglomerációk lakosegyenértékeinek számához viszonyított arányával, amelyek a jelen ítélet kihirdetésének napján nem rendelkeznek ilyen rendszerekkel.
            
         
               3)
            
            
               A Bíróság kötelezi a Görög Köztársaságot, hogy 10 millió euró átalányösszeget fizessen az Európai Bizottságnak „Az Európai Unió saját forrásai” számlára.
            
         
               4)
            
            
               A Bíróság a Görög Köztársaságot kötelezi a költségek viselésére.
            
         
      (1)  HL C 261., 2014.8.11.